Publication: Magyar Közlöny
Issue: MK-2007-164 (Year: 2007, Number: 164)
Era: 2004-2010
Section: hatáskörérõl szóló 168/2004. (V. 25.) Korm. rendelet
Paragraph Index: 949

(3) Az eljárás kezdeményezõje a közbeszerzési eljárás megindítása elõtt köteles az adott árubeszerzéshez, illetve szolgáltatás megrendeléséhez szükséges – az (5) bekezdésben megjelölt – információkat, és nyilatkozatokat úgy elõkészíteni, hogy azok a megbízás kiadásának idõpontjában hiánytalanul rendelkezésre álljanak. Az elõkészítés során az eljárás kezdeményezõje köteles az eljárás tárgyával kapcsolatban érintett honvédelmi szervezetek szakértõivel egyeztetni annak érdekében, hogy a megbízás kiadása után az eljárás haladéktalanul megkezdõdhessen. Az így elõkészített megbízást a kezdeményezõnek olyan idõpontban kell az ajánlatkérõ részére átadni, hogy az eljárás a törvényes határidõk betartásával lefolytatható legyen, és a beszerzés tárgya az igény kielégítésének idõpontjára rendelkezésre álljon.

Source: https://magyarkozlony.hu/hivatalos-lapok/05b23b2c234ee84bc46343327ad560b22a8fa1ce/dokumentumok/033a96da643c4297147e11a324dd438364804170/letoltes